Document ID: /roh_data/filtered/fineweb-2-filterrobots_roh.jsonl.gz/24985

Mo ils plans da la 7132 SA (ina interpresa da l’investur Remo Stoffel) chaschunan critica per part massiva. Quai è sa mussà venderdi saira ad ina orientaziun en sala plurivalenta ad Uors. Ils iniziants, represchentants entras Ernst Senteler, commember dal cussegl d’administraziun da la Priora Project SA, chapeschan ch’i dat critica. Els pondereschian uss era da tschertgar alternativas per sa tschentar.
Vischnanca Lumnezia ha naginas cumpetenzas
Il president da la vischnanca Lumnezia Duri Blumenthal di che la vischnanca (ed era il chantun) na possian far nagut. Quai sajan prescripziuns da la confederaziun. Sulet il proprietari da funs decidia, sch’el veglia laschar sa tschentar helicopters sin ses terren. Mo la suprastanza veglia discutar il problem. A Val na pon ils helicopters betg sa tschentar, perquai che Val schai sin 1250 meters, e per realisar là in heliport stuess la vischnanca inoltrar ina dumonda a la confederaziun.